La campana
Ja la campana sona, lo canó ja retrona…
¡Anem, anem republicans, anem! ¡A la victòria anem!

Ja es arribat lo dia
Que l'poble tant volia:
Fugiu, tirans, lo poble vol ser rey…
Ja la campana…

La bandera adorada
Que jau allí empolvada,
Correm, germans, a l'aire enarbolem!
Ja la campana…

Mireula que és galana
l'ensenya ciutadana,
Que llibertat nos promet, si la alsem.
Ja la campana…

Lo garrot, la escopeta,
La fals y la forqueta,
¡Oh catalans! ¡ab valor empuyen!
Ja la campana…

La cort i la noblesa,
L'orgull de la riquesa
Caigan de un cop fins al nostre nivell.
Ja la campana…

La milicia i lo clero
No tingan més que un fuero:
Lo poble sols de un y altre es lo rey.
Ja la campana…

Los públichs funcionaris
No tingan amos varis:
Depengan tots del popular Congrés
Ja la campana…

Los ganduls que s'mantenen
Del poble, y luego s'venen,
Morin cremats, sino pau no tindrem.
Ja la campana…

Y los que tras ells vingan,
Bo será que entès tingan
Que són criats, no senyors de la grey.
Ja la campana…

Un sol pago directe,
Y un sol ram que l'colecte:
Tothom de allí será pagat com deu.
Ja la campana…

Que pagui qui té renda,
O bé alguna prebenda;
Lo qui no té, tampoch deu pagar res.
Ja la campana…

Lo delme, la gabella,
Lo dret de la portella,
No, jornalers, may més no pagarem.
Ja la campana…

Cançons